ERREKURTSOA 	
ISTRAZIO- IDAZKIAK				

Azalpena

Eskabide mota bat da, baina Administrazioaren erabaki edo egintzaren bat baliogabetzea edo aldatzea eskatzeko erabiltzen dena bereziki. Erabaki hori zein organok emandakoa den jakinda aukeratu behar izaten da errekurtso mota. Dena den, orokorrean osagai hauek izango ditu errekurtso arrunt batek:

Osagaiak:

Norentzakoa
- Non edota nori aurkezten diogun adierazten dugu hemen. Hartzailearen kargua, bere izena (nahi bada) eta erakunde edota departamentuaren izena jarri ohi dira. Helbidea ere jar daiteke, nahi bada.
- Non kokatu:  orokorrean goian eskuinaldean, baina orriaren azpialdean ezkerraldean ere jar daiteke.

Errekurtsogilearen datuak. 
Derrigorrez adierazi beharrekoak: izen-abizenak eta helbidea. Eta aukerakoak: NAN zenbakia, telefonoa eta norberari interesatzen zaion besteren bat.

Errekurtsoa
Aurkatutako erabakia norena den, zein egunetan hartu zen, zein espedientetan dagoen eta horren jakinarazpena noiz egin den adieraziko da lehenik. Ondoren, alegazioaren helburua bera, eta baita errekurtsorako oinarri diren legeak eta artikuluak eta planteatzen diren bestelako argudioak ere (agiriren bat erantsi behar bada ere erreferentzia garbi jarrita).

Eskaera
Eskatzen dugunaren berri eman behar da argi eta garbi; normalean aurreko erabakiren bat baliogabetzea edo aldatzea.

Oina
Hiru zati ditu:
- Agurtzeko esaldia (nahi bada)
Adibidez: “Eskatutakoa onartuko duzulakoan, begirunez agurtzen zaitut” 

- Toki-egunak.
Euskaltzaindiaren arabera, forma hauetakoren bat erabili beharko genuke: 
	Bergaran, 2001eko apirilaren 6an.
	Bergara, 2001eko apirilaren 6a.
	Bergara, 2001-04-06. Edo 2001-IV-06 edo 2001/04/06 edo 2001/IV/06.
- Izenpea.

ERREKURTSOA 
Eredua	

Berraztertzeko errekurtsoaren eredu bat

Errekurtso-mota hau administrazio-egintzen eta erabakien kontra egiteko erabiltzen da, baldin eta administrazio-bidean beste errekurtsorik ez badago horretarako.
Guztiarekin ere, berraztertzeko errekurtsoa aukerakoa da, eta bera gabe ere, zuzen-zuzenean jo dezakegu epaileengana. 

Hona hemen, jarraian, berraztertzeko errekurtsoaren eredu bat:

			                                        	      Bergarako Alkatea-Udalburua
					Victoriano Gallastegi jauna

				Erabakiaren kontrako errekurtsoa

INTERESATUAREN DATUAK
Izen-abizenak:  		
Bizilekua:		
Herria:		Telefonoa:		
NAN zk.:		Jaioteguna		

ZEIN ERABAKIREN AURKA
Erabakiaren data:  		
Organo erabakitzailea:		
Espediente zenbakia:		
Erabakia:	

Erabaki horren kontra ondorengo ALEGAZIOAK adierazten ditut:

ESKARIA
Horrenbestez, 30/1992 Legearen (Herri Administrazioen Araubide Juridikoaren eta Administrazio Prozedura Erkidearen 30/1992 Legearen) 116. artikuluaren arabera, berraztertzeko errekurtso hau aurkezten dut erabakiaren aurka, agiri honetan adierazitakoa onartzeko, eta, horren ondorioz, aipatutako erabakia (deuseztatzeko/era honetara aldatzeko):

.............................., ................(e)ko .........................aren ..........(a)

Izenpea
(Izen-abizenak)